Cum a fost surprins bărbatul care s-a baricadat în apartamentul fostei iubite și amenință că se aruncă de la etajul 4
La Chiajna, un bărbat de 39 de ani s-a baricadat în casa fostei iubite pe care a agresat-o. Tânăra de 32 de ani, care obținuse și un ordin de protecție împotriva lui, a reușit să scape.
Agresorul, iese din când în când la geam, iar negociatorii încearcă de câteva ore să îl convingă să se predea. Au trecut mai bine de 8 ore de când toate aceste echipaje de pompieri, poliție, SMURD și ambulanță păzesc blocul în care bărbatul s-a baricadat.
La parter a fost adusă și o perna pentru salvarea victimelor la înălțime, iar o echipă de negociatori aflată înăuntru încearcă să-l convingă pe bărbat să nu comită un gest extrem.
Martorii susțin că bărbatul a pândit-o pe femeie. A păcălit-o că este un curier, că să poată intra în blocul din Chiajna.
Martor: "Dimineață la ora 8 a început toată nebunia. Făcea show pe-aici, începuse să înjure polițiștii, să plece toată lumea, că se aruncă. Pe ea am văzut-o, era bătută, puțin umflată la ochi și a plecat cu mașina de poliție".
Conform martorilor, nu este prima dată când tânăra este agresată de fostul iubit. Ea ar fi cerut ajutorul Poliției și luni, când bărbatul a primit un ordin de restricție pe trei luni. În această perioadă îi era interzis să se apropie de ea.
Vecin: "A fost un incident miercuri dimineață, cred că-și bătea soția sau prietena, nu știu. Am auzit niște țipete, a venit poliția aici".
Anne-Marie Ciolcă, purt cuv al IPJ Ilfov: "La fața locului s-au deplasat polițiștii, pompierii, dar și 4 negociatori. Bărbatul refuză să iasă, amenințând că se aruncă de la etaj dacă echipajele intră în locuință".
Potrivit martorilor, autoritățile ar fi chemat și o rudă a bărbatului că să-l convingă să iasă din bloc.
Este o emisiune complicată pentru că echipele de pompieri, polițiști, negociatori trebuie să se asigure că vecinii bărbatului care locuiesc în acest bloc sunt în siguranță și feriți de o posibilă acțiune nesăbuită a acestuia. Așadar, au decis să sisteze alimentarea cu energie electrică și gaze în apartamentul de la etajul patru în care acesta s-a baricadat.
Totodată, negociatorii trebuie să îl convingă că această desfășurare de forțe din jurul blocului este menită pentru a-i asigura lui o ieșire cât mai lină din această situație fără complicații. Toate echipajele de la fața locului vor binele și asta încearcă negociatorii să îl convingă să deschidă de bunăvoie ușa și întreaga situație să se încheie pașnic.